En britisk skandale

***En britisk skandale*** () er en britisk periodedrama-serie i tre episoder fra 2021 med Claire Foy og Paul Bettany i hovedrollene som henholdsvis Margaret Campbell, hertuginne av Argyll, og Ian Campbell, den 11. hertug av Argyll. 

Selv om det ikke er en direkte oppfølger eller fortsettelse, har produksjonsselskapet, Blueprint Pictures, tidligere laget serien *En engelsk skandale* (*A Very English Scandal*, 2018), om Thorpe-affæren.

En tredje serie, *A Very Royal Scandal* (2024), basert på Emily Maitlis’ beryktede intervju med Prins Andrew, hadde premiere i september 2024.

Skrevet og skapt av Sarah Phelps, *En britisk skandale* hadde  premiere i Storbritannia på BBC One 26. desember 2021 og på Amazon Prime Video 22. april 2022.

Regissør og én av de utøvende produsentene var norske Anne Sewitsky.

## Synopsis
Serien er en dramatisering av ekteskapet til Margaret Whigham Sweeny og Ian Campbell, den 11. hertug av Argyll og skotsk klanhøvding () av ætten Campbell, og medieoppstyret rundt deres skilsmissesak i 1963, «Argyll v Argyll».

Ian Campbell er medlem av den skotske adelen og Overhuset tidlig i 1960-årene. Han møter sosietetskvinnen Margaret Whigham Sweeny og forelsker seg i henne mens han fortsatt er gift med sin andre kone, Louise.

Etter å ha giftet seg med Margaret, kunngjør Ian Campbell at han har til hensikt å testamentere sin eiendom til den eldste sønnen. Margaret – som ikke har noe å vinne på at hennes nye ektemann dør – starter rykter om at Ians barn er uekte.

Det ble en beryktet og skandaløs rettssak, med anklager om utroskap, forfalskning, tyveri, vold i nære relasjoner, narkotikabruk og bestikkelser. Serien utforsker det sosiale og politiske klimaet i Storbritannia etter krigen og holdninger til kvinner i 1960-årene.

## Rolleliste
* Claire Foy – Margaret Campbell, hertuginne av Argyll
* Paul Bettany – Ian Campbell, den 11. hertug av Argyll
* Julia Davis – Maureen Guinness, markise av Dufferin and Ava
* Richard McCabe – George Whigham
* Sophia Myles – Louise Campbell, hertuginne av Argyll
* Phoebe Nicholls – Helen Whigham
* Amanda Drew – Yvonne MacPherson
* Jonathan Aris – John Wheatley, Lord Wheatley
* Oliver Chris – George Emslie
* Richard Goulding – Charles Jauncey, advokat
* Timothy Renouf – Peter Combe
* Nicholas Rowe – Ian Fraser QC
* Camilla Rutherford – Diana Napier
* Mitchell Robertson as Lennox
* Sophie Ward – Janet Kidd
* Katherine Manners – Jane Corby Whigham
* Miles Jupp – Dr. Ivor Griffiths
* Albertine Kotting McMillan – Lady Jeanne Campbell
* Daniel Burt – Ian Campbell, marki av Lorne

## Utøvende produsenter
*Sarah Phelps
*Anne Sewitsky
*Claire Foy
*Kate Triggs
*Delyth Scudamore
*Graham Broadbent
*Peter Czernin
*Diarmuid McKeown
*Lucy Richer
*Dominic Treadwell-Collins

## Produksjon
I mars 2021 ble det kunngjort at Claire Foy og Paul Bettany hadde fått hovedrollene samt at Sarah Phelps skulle skrive manus og være utøvende produsent, med Anne Sewitsky som regissør og utøvende produsent.

Serien ble filmet i Skottland og England, inkludert i Inveraray Castle (hjemmet til hertugen av Argyll), Glen Etive i Det skotske høylandet, Parliament House i Edinburgh, Sheraton Grand London Park Lane Hotel, Kimpton Fitzroy London Hotel, Goldsmiths' Hall i London og Rivoli Ballroom i London.

## Utgivelse
Serien hadde premiere i Storbritannia på BBC One 26. desember 2021 og ble utgitt i USA, Canada, Australia og New Zealand på Prime Video 22. april 2022.

I USA ga Amazon ut *A Very British Scandal* som den andre sesongen av *A Very English Scandal*.

## Kritisk mottakelse
Lucy Mangan fra *[[The Guardian]]* ga serien fem av fem stjerner. Hun roste manuset og besetningen av hovedrollene samt skildringen av Margaret Campbell som en uavhengig kvinne, men ikke som en helteaktig figur. 

Ed Cumming fra *[[The Independent]]* ga også serien fem av fem stjerner. Han skrev at Foy og Bettany er «begge eksepsjonelle». 

Carol Midgley fra *[[The Times]]* var mindre komplimenterende. Hun ga tre av fem stjerner, men roste også Foy. 

Anita Singh fra *[[The Daily Telegraph]]* ga den to av fem stjerner. Hun kritiserte skiftet i tone og stil fra *A Very English Scandal* og mente at den ikke klarte å gjøre Margaret til en sympatisk karakter.

## Priser og nominasjoner

## Referanser